คือแมวผมฉีดวัคซีนพิษสุนัขบ้าแล้วแต่เหมือนจะโดนแมวตัวอื่นกัดซึ่งผมไม่รู้ว่าแมวตัวที่กัดได้ฉีดวัคซีนรึป่าวอะคับแล้วแมวผมก้ข่วนผมตอนผมแหย่มันอะคับเป็นรอยแผลเล็กๆไม่มีเลือดผมควรไปหาไหมครับทั้งคนทั้งแมวอะครับ
สวัสดีค่ะ หากแมวได้รับการฉีดวัคซีนพิษสุนัขบ้าอย่างต่อเนื่องมาทุกปี มาอย่างน้อย 2 ปีแล้ว โอกาสที่แมวจะติดเชื้อและเป็นโรคพิษสุนัขบ้านั้นถือว่าน้อย ดังนั้นอาจใช้วิธีสังเกตอาการแมวไปก่อนก็ได้ค่ะ หากแมวไม่มีอาการผิดปกติ ไม่ตาย ไม่หนีหายไปไหนภายใน 4-5 วัน (โรคพิษสุนัขบ้าในแมวจะสั้นกว่าในสุนัข) แสดงว่าแมวที่เลี้ยงอยู่ไม่ได้เป็นโรคพิษสุนัขบ้าในวันที่ข่วน ค่ะแต่สำหรับแมวที่เลี้ยง หากไปโดนกัดมา ระยะฟักตัวของโรคพิษสุนัขบ้าในแมวจะใช้เวลาประมาณ 18 วัน ดังนั้นหากนับจากวันที่แมวโดนกัดไปประมาณ 18 วัน แล้วแมวเริ่มเกิดอาการผิดปกติ ควรรีบกักขังแมวไว้ในที่ปลอดภัย ไม่ให้สามารถมาทำร้ายคนได้ และแมวไม่ตายภายใน 4-5 วันนับจากที่มีอาากรผิดปกติ แมวก็ไม่ได้เป็นพิษสุนัขบ้าค่ะส่วนแผลของแมวนั้น หากมีขนาดเล็ก ไม่จำเป็นต้องพาไปพบสัตวแพทย์ แต่หากมีขนาดใหญ่ ควรพาไปรักษาแผล เพื่อป้องกันการติดเชื้อเป็นหนองค่ะ